คิดก่อนค้ำ
โดย...ชีวรัตน์ กิจนภาธนพงศ์
16 มิ.ย. 2559

โดย...ชีวรัตน์ กิจนภาธนพงศ์
แม้ว่ากฎหมายค้ำประกันใหม่จะมีผลบังคับใช้แล้วเมื่อวันที่ 11 ก.พ. 2558 หรือกว่า 1 ปีที่ผ่านมา ซึ่งกฎหมายใหม่มีการปลดล็อกภาระของผู้ค้ำประกันไม่ต้องชำระหนี้แทนทั้งหมด...
ในสัญญาค้ำประกันฉบับใหม่จะต้องจำกัดความรับผิดของผู้ค้ำประกันไว้เฉพาะหนี้ตามสัญญานั้น โดยจะต้องระบุว่าผู้ค้ำประกันจะต้องรับผิดชอบในวงเงินไม่เกินเท่าไร ในกรณีลูกหนี้ผิดนัด เจ้าหนี้ต้องแจ้งให้ผู้ค้ำประกัน ภายใน 60 วัน ให้ผู้ค้ำประกันชำระหนี้ เพื่อไม่เกิดดอกเบี้ยในกรณีผิดนัด โดยผู้ค้ำไปเรียกชำระหนี้จากลูกหนี้ หากลูกหนี้ไม่ชำระหนี้ เจ้าหนี้จะต้องไปไล่บี้ติดตามหนี้กับลูกหนี้ให้ถึงที่สุดก่อนที่จะมาฟ้องร้องกับผู้ค้ำประกัน ไม่ใช่ตั้งเป้าฟ้องผู้ค้ำประกันเลย
ในช่วงเดือน ก.ค.เป็นช่วงคืนเงินชำระหนี้กองทุนเงินให้กองทุนเงินให้กู้ยืมเพื่อการศึกษา (กยศ.) หากไม่ชำระหนี้ กยศ.ก็จะส่งฟ้องผู้ค้ำประกัน ซึ่งส่วนใหญ่จะเป็นพ่อแม่ผู้กู้ แต่ก็มีคนอีกจำนวนไม่น้อยที่กู้เงินโดยขอร้องให้คนรู้จักหรือคูร อาจารย์เซ็นค้ำประกันให้ หากกู้แล้วไร้ความรับผิดชอบผู้เซ็นค้ำประกันก็จะร่วมรับผิดชอบด้วยแม้ไม่ใช่ญาติก็ตาม